Publication: Magyar Közlöny
Issue: MK-2003-13 (Year: 2003, Number: 13)
Era: 1990-2004
Section: Alkotmány 2. § (1) bekezdésében megfogalmazott jogállamiság elvével, továbbá a 7. § (2) bekezdése alapján a jogalkotásról szóló 1987. évi XI. törvényben (a továbbiakban:
Paragraph Index: 543

2001. évi LVIII. törvénnyel (a továbbiakban: MNBtv.), amely kimondja, hogy az MNB által kibocsátott bankjegyeket és érméket magyar törvényes pénznemben teljesítendõ fizetésnél mindenki köteles névértékben elfogadni. Ez a jogalkotás alkotmányos rendjét sérti. A határozat a hirdetményekkel kapcsolatban azt állapította meg, hogy azok formai szempontból, elnevezésük alapján nem minõsülnek sem jogszabálynak, sem az állami irányítás egyéb jogi eszközének. E megállapítással és ez alapján a megsemmisítés iránti indítvány visszautasításával egyetértek, a hirdetmény rangját az Alkotmánybíróságnak nem kell a megsemmisítés eszközével megemelnie. A határozat indokolása is utal az Alkotmánybíróság következetes gyakorlatára, miszerint a normák megítélésekor nem a forma és az elnevezés, hanem a tartalom a meghatározó. A határozat a hirdetmények tartalmi vizsgálata során arra az álláspontra jutott, hogy azok nem normatív jellegûek, tartalmuk alapján sem tekinthetõk az állami irányítás egyéb jogi eszközének. A határozat a hirdetményt az MNB monetáris tanácsa bankjegy bevonásáról hozott egyedi döntése közzétételi formájának tekinti. Véleményem szerint az MNB hirdetmények mindenkire kötelezõ hatályú normatív rendelkezéseket is tartalmaznak, megfelelõ törvényi szabályozás hiányában pótolják azokat. Ezt az álláspontot erõsíti meg a határozat mulasztást kimondó rendelkezõ része is. Az MNBtv. 31. § (1) bekezdése — a Jat.-ban rögzített jogalkotási rendtõl eltérõ — sajátos jogforrási formát intézményesít; a bankjegyek és érmék kibocsátását, címletét és külsõ kiállítását, valamint bevonását az MNB a ben hirdetménnyel teszi közzé. Megítélésem szerint e hirdetmények kívül esnek a jogalkotás alkotmányos rendjén. Az Alkotmány 7. § (2) bekezdése alapján a Jat. rögzíti azt, hogy — az Alkotmány alapján jogalkotó hatáskörrel rendelkezõ szervek milyen jogszabályokat alkothatnak, — mely aktusok tartoznak az állami irányítás egyéb jogi eszközei közé, — az egyes állami szerveknek milyen nem jogszabályi aktusok kibocsátására van hatáskörük, 2003/13. szám — továbbá kik lehetnek ezeknek az aktusoknak a címzettjei, és azok milyen jogi tartalommal és eljárás során bocsáthatók ki. A Jat. 51/A. §-a és ez alapján az MNBtv. 60. §-a az MNB elnökét — a jelenleg hatályos jogrend szerint — jegybanki rendelkezés kiadására jogosítja fel. A hirdetmény — mint a jegybanki rendelkezésen kívül álló jogforrási forma — megítélésem szerint a fenti alkotmányos követelményeknek nem felel meg, tartalmát tekintve jegybanki rendelkezésként (sõt jogszabályként!) viselkedik. Alkotmányjogilag az egyik legfõbb aggályt az jelenti, hogy nincs pontosan megjelölve a normaalkotói hatáskör címzettje („az MNB teszi közzé”), azaz hiányzik a jogalkotói (normaalkotói) autoritás és felelõsség a jogforrási rendtõl mindenben eltérõ, sajátos közzétételi forma mögül. Az MNB belsõ szervezeti egységeinek, intézményeinek (pl. a monetáris tanácsnak) nincs jogalkotói (normaalkotói) hatásköre. Bármilyen belsõ döntéshozatali mechanizmus létezik, kifele azt az MNB elnöke teheti közzé jegybanki rendelkezésként — a jövõben rendeletként — a ben. A jogalkotói (normaalkotói) hatáskör hiányában, a hatáskört kijátszva, megkerülve, túllépve, más eljárási rendben és formában kiadott aktusok közjogilag érvénytelenek, azokhoz semmiféle jogi hatás nem fûzõdhet. Az idézett Abh. megoldása is ez volt, az ilyen aktusok alkotmányellenesek, azokhoz joghatás nem fûzõdhet, azoknak semmiféle kötelezõ ereje nincs. A jogalkotás rendjének tiszteletben tartása az Alkotmány 2. §-ából levezethetõ követelmény. A Jat.-ban foglalt garanciális szabályok be nem tartásával alkotott „pszeudo” normák „könnyen válhatnak a jogi szabályozást pótló, a jogszabályok érvényesülését lerontó irányítási eszközökké, s ez a jogállamiság követelményével összeegyeztethetetlen.” (Abh., ABH 1992. 277.) Az MNB a jogalkotás alkotmányos rendjének megfelelõen köteles teljesíteni feladatait, így a pénzkibocsátással és bevonással kapcsolatos normaalkotást is. Az MNB sok szempontból ellentmondásos normaalkotói hatáskörét ismerte fel az alkotmányozó hatalom a 2002. évi LXI. alkotmánymódosító törvényben, amely egyértelmûen jogalkotó szervvé tette a központi bankot, elismerve azt, hogy annak aktusai mindenkit — így az állampolgárokat is — érinthetnek. A jogalkotói hatáskör címzettje az MNB elnöke, aki az MNBtv.-ben meghatározott feladatköreiben bocsáthat ki rendeletet. Egyik ilyen alapvetõ és kizárólagos feladatkör az MNBtv. 4. § (2) bekezdése értelmében a bankjegy és érme kibocsátása, valamint bevonása. Az MNB rendelet jogforrási rangja az MNB függetlenségét erõsítve, lényegében a kormányrendelettel azonos, a két jogforrás között nincs hierarchikus kapcsolat a feladatkörök elválasztása következtében. Az MNB elnökének rendelete csak törvénnyel nem lehet ellentétes, a rendeletet a ben kell kihirdetni. Az Alkotmány e rendelkezései — s erre a határozat is utal — az ügy elbírálásakor még nem voltak hatályban. Különvéleményemben azért tartom fontosnak mégis megemlíteni mindezt, mert az alkotmánymódosítás az elbírált ügy tárgyával szoros összefüggésben van. Az ügyet — a határozattól eltérõ indítványértelmezés alapján — szélesebb alkotmányjogi összefüggésben is meg lehetett volna oldani. Az Alkotmány módosítását követõen a törvényhozó hatalom feladata az, hogy a Jat. és az MNBtv. rendelkezéseit mielõbb az Alkotmányhoz igazítsa. Dr. Kukorelli István s. k., alkotmánybíró A különvéleményhez csatlakozom: Dr. Holló András s. k., alkotmánybíró Az Alkotmánybíróság 3/2003. (II. 7.) AB határozata A MAGYAR KÖZTÁRSASÁG NEVÉBEN! Az Alkotmánybíróság jogszabályi rendelkezés alkotmányellenességének utólagos vizsgálatára, valamint mulasztásban megnyilvánuló alkotmányellenesség megállapítására irányuló indítvány alapján — dr. Kiss László alkotmánybíró különvéleményével — meghozta a következõ határozatot:

Source: https://magyarkozlony.hu/hivatalos-lapok/8fe2d0f5fc95350b8a93bfbd907841f48fe65abf/dokumentumok/7bfae3d2990672d20a984c5d15eee3e5be0ba26f/letoltes